जालना. आज महिलाओं के सम्मान का दिन यानी इंटरनेशनल वीमेंस डे है। इस मौके पर हम आपको महाराष्ट्र में ‘लेडी सिंघम’ के नाम से फेमस महिला आईपीएस ऑफिसर ज्योतिप्रिया सिंह के बारे में बताने जा रहे हैं। इस दबंग महिला ऑफिसर के खौफ से मनचले शहर छोड़ने को मजबूर हो गए हैं। ये ऑफिसर एक दिन में 88 मनचलों को पकड़ने की एक घटना को लेकर सुर्खियों में आईं थीं। 2008 बैच की आईपीएस हैं ज्योतिप्रिया..
- ज्योतिप्रिया 2008 बैच की आईपीएस ऑफिसर हैं। वे फिलहाल जालना में एसपी की पोस्ट पर तैनात हैं।
- ज्योति बचपन से एक आईएएस ऑफिसर बनना चाहती थीं। लेकिन यूपीएससी की परीक्षा में ज्योति को 171 रैंक मिली और उन्हें आईपीएस कैडर लेना पड़ा।
- जालना के पहले वे महाराष्ट्र के कोल्हापुर शहर में एडिशनल एसपी के पद पर कार्यरत थीं।
- 1978 में लखनऊ में पैदा हुई ज्योति की स्कूलिंग भी इसी शहर में हुई। वे बचपन से ही मेधावी स्टूडेंट रही हैं। ज्योति ने लखनऊ यूनिवर्सिटी से एमएससी की पढ़ाई की है।
- 2002-03 में उन्हें चांसलर मैडल से भी सम्मानित किया गया था। स्टडीज के अलावा ज्योतिप्रिया स्पोर्ट्स में भी हमेशा आगे रही हैं। वे बास्केटबॉल की अच्छी प्लेयर हैं।
- उनके पिता रणवीर सिंह पीएससी में असिस्टेंट कमांडेंट थे। उनकी मां ऐना सिंह महिला डिग्री कॉलेज में लेक्चरर हैं।
- उनके हसबैंड मुंबई में रहते हैं और उनका एक बच्चा भी है।
MLA पर दर्ज करवाया था मामला
- कोल्हापुर में एडिशनल एसपी के पद पर रहते हुए आईपीएस ज्योतिप्रिया सिंह ने शिवसेना के उस समय के एमएलए राजेश क्षीरसागर और उनके समर्थकों पर छेड़छाड़ करने का केस दर्ज किया था।
- दरअसल, गणेश विसर्जन के दौरान शिवसेना के कार्यकर्ताओं ने लेडी पुलिस फोर्स की कुछ अफसरों से छेड़छाड़ की थी। इस बात से नाराज होकर ज्योतिप्रिया सिंह ने एमएलए क्षीरसागर पर केस दर्ज किया था।
- पॉलिटिकल प्रेशर होने के बावजूद उन्होंने केस वापस नहीं लिया।
बाइक पर घूमकर की मनचलों की धुनाई
- जब ज्योतिप्रिया कोल्हापुर में एडिशनल एसपी की पोस्ट पर तैनात थी तब उनके पास कुछ लड़कियां छेड़छाड़ की कंप्लेंट लेकर पहुंची।
- ज्योतिप्रिया ने मनचलों को सबक सिखाने के लिए खास ऑपरेशन शुरू किया, जिसमें वे अपनी टीम के साथ सिविल ड्रेस में बाइक पर घूम-घूमकर मनचलों को सबक सिखाती थी।
आगे की स्लाइड्स में देखें ज्योतिप्रिया सिंह की चुनिंदा फोटोज
hin_Deva hin_Deva hin_Deva awa_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva